EkBass/fiwiki-20250220-pages-articles huggingface dataset:
Sawa

Sawa (myös nimellä Forto) on koulutus-, sotilastukikohta- ja vankilataajama tai -kaupunkfi Eritrean Gash-Barkan alueen (Zoba Gash-Barka) länsiosassa. Forto (Sawa) on myös yksi Gash-Barkan alueen alialueista. Sawan taajama sijaitsee linnuntietä noin 215 kilometriä pääkaupunki Asmarasta länsiluoteeseen, ja noin 92 kilometriä aluekeskus Barentusta luoteeseen. Sudanin raja on lähimmillään noin 27 kilometriä Sawan taajamasta luoteeseen. Kaikille opiskeluaan jatkaville pakollinen 12. kouluvuosi (tai osa kouluvuodesta) suoritetaan Sawassa. Esimerkiksi vuonna 2004 näitä ylioppilastutkintoa vastaaviin päättökokeisiin saakka opiskelevia, tyypillisesti 17–18 vuoden ikäisiä nuoria oli Sawassa noin 8 500 henkeä. Monet nuoret värvätään asepalveluun suoraan Sawan koulutusleiriltä. Ne jotka eivät jatka opintojaan, usein joutuvat suorittamaan kansalaispalvelustaan (virallisesti 18 kuukauden kestoinen, käytännössä usein paljon pidempi) Sawaan täytettyään 18 vuotta. Olojen ja kohtelun ankaruuden johdosta monet ase- tai siviilikansallispalvelusta suorittavista karkaavat Sawan koulutusleiriltä tai eivät palaa lomaltaan. ==Lähteet== == Aiheesta muualla == * Life in Sawa - Eritrean Military and Education Camp by Eri TV youtube.com (video, hallituksen valvoma tv-kanava) * Sawa 28th Round National Service Military Parade 2015 youtube.com (video, Eri TV: hallituksen valvoma tv-kanava) * Eritrea: President Isaias’ motivation to the Youth Festival in Sawa, geeskaafrika.com 20.7.2014 * Yishak Yared: Sawa: Center for nurturing mentally and physically fit youth, eritrea-chat.com Luokka:Eritrean kylät ja taajamat
Matthew Barnaby

Matthew Barnaby (s. 4. toukokuuta 1973 Ottawa, Ontario Viitattu 15.1.2016.) on kanadalainen entinen jääkiekkoilija. Ärsyttäjänä ja kovana taklaajana tunnettu Barnaby pelasi NHL:ssä vuosina 1993–2007 yhteensä 834 runkosarjaottelua seitsemässä eri joukkueessa. Kaikkien aikojen jäähypörssissä Barnaby on 18. sijalla, yhteensä 2 562 minuutilla. Peliuransa jälkeen Barnaby toimi vuosina 2008–2011 ESPN-televisiokanavan jääkiekkoasiantuntijana. Sopimus purettiin Barnabyn jäätyä kiinni rattijuopumuksesta. ==Lähteet== Luokka:Kanadalaiset jääkiekkoilijat Luokka:Buffalo Sabresin varaamat pelaajat Luokka:Vuonna 1973 syntyneet Luokka:Elävät henkilöt
Warrior (Nina Sublattin kappale)

”Warrior” on Nina Sublattin esittämä musiikkikappale, jolla hän edusti Georgiaa Eurovision laulukilpailussa 2015. ”Warrior” sijoittui ensimmäisessä semifinaalissa neljänneksi 98 pisteelläEurovision Song Contest 2015 First Semi-Final ja finaalissa 11. sijalle 51 pisteellä.Eurovision Song Contest 2015 Grand Final Sublatti sävelsi ja sanoitti itse Georgian euroviisukarsinnan voittaneen version kappaleesta. Ennen Eurovision laulukilpailua hän kuitenkin muokkasi sävellystä Thomas G:sonin kanssa. == Lähteet == Luokka:Vuoden 2015 euroviisuedustuskappaleet Luokka:Georgian euroviisuedustuskappaleet
HMS Elizabeth (1769)

HMS Elizabeth oli Britannian Kuninkaallisen laivaston vuonna 1769 vesillelaskettu Elizabeth-luokan 74-tykkinen kolmannen luokan linjalaiva. == Valmistus == Alus tilattiin 6. marraskuuta 1765 Portsmouthin telakalta, jossa rakennustöistä vastasi Thomas Bucknall. Köli laskettiin 6. toukokuuta 1766. Alus laskettiin vesille 17. lokakuuta 1769 ja valmistui 17. joulukuuta 1770, jolloin aluksen valmistuskustannukset olivat 27 996 puntaa viisi shillinkiä ja yhdeksän pennyä. Varustaminen maksoi lisäksi 7 648 puntaa ja yhden shillingin.Winfield, Rif s. 72 == Palvelus == Alus romutettiin 1797. == Lähteet == * === Viitteet === Luokka:Elizabeth-luokan linjalaivat Luokka:Portsmouthin telakan valmistamat alukset
Michael Deaver

Michael K. Deaver (11. huhtikuuta 1938 Bakersfield, Kalifornia − 18. elokuuta 2007 Bethesda, Maryland) oli Yhdysvaltain presidentti Ronald Reaganin apulaiskansliapäällikkö tämän ensimmäisen presidenttikauden aikana 1980-luvun alussa. Valkoisessa talossa Deaver vastasi Reaganin julkisten esiintymisten järjestelyistä ja oli hyvin merkittävässä osassa Reaganin imagon rakentamisessa. Deaver järjesti esimerkiksi tunnetut Reaganin Kiinan muurilla ja Normandian rannikolla pidetyt valokuvaustilaisuudet. Hän myös suojeli Reagania liiallisilta yhteydenottopyrkimyksiltä. Deaverin erottua Valkoisen talon palveluksesta hänet tuomittiin vuonna 1987 väärästä valasta hänen valehdeltuaan kongressille ja liittovaltion valamiehistölle lobbausliiketoimistaan. Häntä oli syytetty myös poliittisten yhteyksiensä hyödyntämisestä. ==Lähteet== == Aiheesta muualla == Luokka:Vuonna 1938 syntyneet Luokka:Vuonna 2007 kuolleet Luokka:Yhdysvaltalaiset henkilöt
HMS Resolution (1770)

HMS Resolution oli Britannian Kuninkaallisen laivaston vuonna 1770 vesillelaskettu Elizabeth-luokan 74-tykkinen kolmannen luokan linjalaiva. == Valmistus == Alus tilattiin 16. syyskuuta 1766 Deptfordin telakalta, jossa rakennustöistä vastasi Adam Hayes. Köli laskettiin heinäkuussa 1767. Alus laskettiin vesille 12. huhtikuuta 1770 ja valmistui 17. toukokuuta, jolloin sen valmistuskustannukset olivat 33 576 puntaa kahdeksan shillinkiä ja seitsemän pennyä sisältäen varustamisen.Winfield, Rif s. 72 == Palvelus == Alus romutettiin 1813. == Lähteet == * === Viitteet === Luokka:Elizabeth- luokan linjalaivat
To Die For

To Die For voi tarkoittaa ainakin seuraavia: * To/Die/For, suomalainen goottimetalliyhtye * Tappava himo (To Die For eli Dracula: The Love Story), Deran Sarafianin ohjaama elokuva vuodelta 1989 * To Die For, Peter Mackenzie Littenin ohjaama elokuva vuodelta 1994 * Hinnalla millä hyvänsä (To Die For), Gus Van Santin ohjaama elokuva vuodelta 1995 * To Die For, hardcore punk -yhtye Integrityn albumi vuodelta 2003 * ”To Die For”, Sam Smithin musiikkikappale vuodelta 2020.
Venäjän maastopalot 2015

Maastopalot tuhosivat itäisessä Siperiassa Venäjällä 24 000 hehtaarin alueen huhtikuussa 2015. Pahimmat tuhot koettiin Hakassiassa, jossa kuoli 29 henkeä ja Taka-Baikalian aluepiirissä, jossa ainakin neljä kuoli. Hakassiassa tuhoutui lisäksi 1 300 kotia jättäen n. 6 000 ihmistä kodittomiksi. Viranomaisten mukaan palot saivat alkunsa heinän kulottamisesta, mutta kuivan ja lämpimän sään sekä tuulten vuoksi palot lähtivät leviämään. Kiinalaisten medialähteiden mukaan palot levisivät myös Arguniin Sisä-Mongoliaan. == Lähteet == Maastopalot 2015 Luokka:Vuoden 2015 luonnonmullistukset Luokka:2010-luvun maastopalot
Hänen viimeinen ottelunsa

Hänen viimeinen ottelunsa (Knute Rockne, All American) on vuonna 1940 valmistunut yhdysvaltalainen elämäkertaelokuva, joka kertoo Notre Damen yliopistojoukkueen norjalaissyntyisestä amerikkalaisen jalkapallon valmentajasta Knute Rocknesta (1888–1931). Elokuvassa Ronald Reagan tekee läpimurtoroolinsa jalkapalloilija George Gippinä. Elokuvan myötä Reaganista tuli A-filmien näyttelijä ja yksi Warner Bros. -studion tähtinäyttelijöistä. == Lähteet == Luokka:Vuoden 1940 yhdysvaltalaiset elokuvat Luokka:Elokuvat amerikkalaisesta jalkapallosta Luokka:Warner Brosin elokuvat
Master of None

Master of None on yhdysvaltalainen komediasarja, jonka ovat luoneet Aziz Ansari ja Alan Yang. Sarjan ensimmäinen tuotantokausi julkaistiin Netflix- palvelussa 6. marraskuuta 2015. Sarja kertoo Ansarin näyttelemän Devin ja tämän ystävien elämästä New Yorkissa. Ansarin oikeat vanhemmat näyttelevät sarjan toisessa jaksossa, ja hänen veljensä osallistui viidennen jakson käsikirjoittamiseen. Sarjasta tilattiin helmikuussa 2016 toinen tuotantokausi, joka julkaistiin toukokuussa 2017. == Näyttelijät == Sarja on saanut lukuisia palkintoja ja ollut ehdolla niihin, muun muassa kolme Emmyä ja Golden Globe -palkinnon. == Lähteet == Luokka:2010-luvun yhdysvaltalaiset draamakomediasarjat Luokka:2020-luvun yhdysvaltalaiset draamakomediasarjat Luokka:Netflix-alkuperäissarjat Luokka:Primetime Emmy -palkitut ohjelmat Luokka:Golden Globe -palkitut televisiosarjat
257 (luku)

257 (kaksisataaviisikymmentäseitsemän) on luonnollinen luku, jota edeltää luku 256 ja seuraa luku 258. == Matematiikassa == * 257 on alkuluku. * 257 on Fermat’n alkuluku: 2^{2^3}+1. Säännöllinen 257-kulmio voidaan siksi konstruoida harpilla ja viivaimella. * 257 on Pythagoraan alkuluku: 64 \cdot 4 + 1. * 257 on palindromi seuraavissa lukujärjestelmissä: ** binäärijärjestelmässä (1000000012) ** nelijärjestelmässä (100014) ** seitsenjärjestelmässä (5157) ** heksadesimaalijärjestelmässä (10116). * 257 kuuluu Jacobsthalin–Lucasin lukujonoon. * 257 esiintyy lukujonossa, joka saadaan aloittamalla ykkösestä ja laskemalla aina yhteen kaikkien edellisten lukujen numerot. * 257 on edeltävän ja seuraavan alkuluvun (251 ja 263) keskiarvo. * 257 on suurin luku, joka voidaan muodostaa eri positiivisten neliölukujen summana tasan 10 tavalla. * 257 on pienin luku, joka muodostuu kymmenjärjestelmässä kolmesta peräkkäin kirjoitetusta alkuluvusta (2, 5 ja 7). == Luonnontieteissä == * Fermium-257 on fermiumin pitkäikäisin isotooppi. * 257 Silesia on pikkuplaneetta. == Muissa yhteyksissä == * 257 on Burundin kansainvälinen suuntanumero. * Seututie 257 kulkee Porin ja Ulvilan välillä. == Lähteet == Luokka:Luonnolliset luvut
Ski Classics 2014–2015

Ski Classics 2014–2015 oli maastohiihdon maratonkilpailujen sarjan Ski Classicsin viides kilpailukausi. Kausi alkoi 13. joulukuuta 2014 Italian Livignossa ja päättyi 28. maaliskuuta 2015 Ruotsin Åressa. Kausi koostui ensimmäisen kilpailun yhteydessä hiihdetystä prologista ja kahdeksasta varsinaisesta osakilpailusta. Kokonaiskilpailun voitti miehissä norjalainen Petter Eliassen ja naisissa itävaltalainen Katerina Smutna.Ski Classics History == Kilpailut == === Miehet === # Päivämäärä Kilpailu Matka Voittaja Toinen Kolmas 1 13. joulukuuta 2014 La Sgambeda 15 km (p) prologi Tore Bjørseth Berdal Johan Kjølstad Morten Eide Pedersen 2 14. joulukuuta 2014 35 km (p) Anders Aukland Johan Kjølstad Øystein Pettersen 3 11. tammikuuta 2015 Jizerská padesátka 45 km (p) Morten Eide Pedersen Petter Eliassen Tord Asle Gjerdalen 4 17. tammikuuta 2015 La Diagonela 43 km (p) Øystein Pettersen Christoffer Callesen John Kristian Dahl 5 25. tammikuuta 2015 Marcialonga 57 km (p) Tord Asle Gjerdalen Anders Aukland Øystein Pettersen 6 1. helmikuuta 2015 König Ludwig Lauf 46 km (p) Petter Eliassen Tore Bjørseth Berdal Tord Asle Gjerdalen 7 8. maaliskuuta 2015 Vaasahiihto 90 km (p) Petter Eliassen Anders Aukland Stanislav Řezáč 8 21. maaliskuuta 2015 Birkebeinerrennet 54 km (p) Petter Eliassen Martin Johnsrud Sundby John Kristian Dahl 9 28. maaliskuuta 2015 Årefjällsloppet 47 km (p) Petter Eliassen Tord Asle Gjerdalen John Kristian Dahl === Naiset === # Päivämäärä Kilpailu Matka Voittaja Toinen Kolmas 1 13. joulukuuta 2014 La Sgambeda 15 km (p) prologi Katerina Smutna Julia Tihonova Seraina Boner 2 14. joulukuuta 2014 35 km (p) Seraina Boner Katerina Smutna Julia Tihonova 3 11. tammikuuta 2015 Jizerská padesátka 45 km (p) Katerina Smutna Masako Ishida Seraina Boner 4 17. tammikuuta 2015 La Diagonela 43 km (p) Masako Ishida Katerina Smutna Seraina Boner 5 25. tammikuuta 2015 Marcialonga 57 km (p) Katerina Smutna Laila Kveli Seraina Boner 6 1. helmikuuta 2015 König Ludwig Lauf 46 km (p) Britta Johansson Norgren Katerina Smutna Lina Korsgren 7 8. maaliskuuta 2015 Vaasahiihto 90 km (p) Justyna Kowalczyk Britta Johansson Norgren Seraina Boner 8 21. maaliskuuta 2015 Birkebeinerrennet 54 km (p) Therese Johaug Katerina Smutna Seraina Boner 9 28. maaliskuuta 2015 Årefjällsloppet 47 km (p) Seraina Boner Sofia Bleckur Masako Ishida == Pisteet == === Miehet === # Nimi Pisteet 1\. Petter Eliassen 1 270 2\. Anders Aukland 1 032 3\. Tord Asle Gjerdalen 930 4\. Øystein Pettersen 915 5\. Morten Eide Pedersen 646 6\. John Kristian Dahl 633 7\. Tore Bjørseth Berdal 616 8\. Stanislav Řezáč 534 9\. Christoffer Callesen 466 10\. Anders Mølmen Høst Jørgen Aukland 441 === Naiset === # Nimi Pisteet 1\. Katerina Smutna 1 290 2\. Seraina Boner 1 215 3\. Britta Johansson Norgren 996 4\. Masako Ishida 820 5\. Laila Kveli 805 6\. Lina Korsgren 595 7\. Solfrid Braathen 446 8\. Adéla Boudíková 439 9\. Kristina Roberto 437 10\. Annika Löfström 430 == Lähteet == Luokka:Maastohiihtokilpailut Luokka:Vuoden 2014 hiihto Luokka:Vuoden 2015 urheilu
Per Otto Adelborg

Per Otto Adelborg (24. huhtikuuta 1781 Loviisa – 2. maaliskuuta 1818 Västervik, Ruotsi) oli suomalaissyntyinen ruotsalainen upseeri ja pilapiirtäjä. Adelborg syntyi Loviisassa ja kuului vasta-aateloituun Adelborgin sukuun. Hänen isänsä oli linnoituskapteeni Erik Otto Adelborg (vuoteen 1772 Borgh) ja äitinsä Anna Sofia Carlsköld. Hän aloitti upseerin uransa ylimääräisenä vänrikkinä kuningattaren henkirykmentissä Tukholmassa 1796. Adelborg osallistui ruotsalaisissa joukko-osastoissa Suomen sotaan 1808–1809 yhteysupseerina ja esikuntapäällikkönä. Hänet ylennettiin vuonna 1808 ratsumestariksi ja hän sai harvinaisen kultaisen urhoollisuusmitalin. Suomen sodan jälkeen Adelborg oli Ruotsissa everstiluutnantin vakanssilla ja oli yliadjutantin tehtävissä Norjan sotaretkellä 1814. Adelborg oli taitava piirtäjä ja hän julkaisi 21 poliittisen pilapiirroksen sarjan Karikatyrer öfver konung Gustaf IV Adolfs regering. Hänen kuvissaan Kustaa IV Adolf oli vähämielinen henkilö, jolla oli veltto katse, puoliavoin suu, pitkä nenä sekä luonnottoman suuri kolmikolkkahattu. Tämä kuvat vaikuttivat Kustaa IV Adolfin julkisuuskuvaan taiteessa aina Albert Edelfeltin piirroksiin asti. Kungliga bibliotekissa Tukholmassa on kaksi täydellistä kokoelmaa hänen pilapiirroksiaan. Hänen muuta taiteellista tuotantoaan ei pidetä yhtä korkeatasoisena. Adelborg avioitui vuonna 1807 Lovisa Eleonora Ramsayn (1785–1841) kanssa. Lovisa Ramsayn isä oli maaherra Otto Wilhelm Ramsay. Adelborgeilla oli kaksi poikaa: kapteeni ja tilanomistaja Anders Otto Adelborg (1811–1862) ja komentajakapteeni Bror Jakob Adelborg (1816–1865). == Lähteet == Luokka:Vuonna 1781 syntyneet Luokka:Vuonna 1818 kuolleet Luokka:Ruotsalaiset aateliset Luokka:Ruotsalaiset upseerit Luokka:Ruotsalaiset pilapiirtäjät
Mertiöjärvi

Mertiöjärvi on Satakunnassa Jämijärvellä Kierikankylällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Jämijärven valuma-alueeseen. Mertiöjärvi on osa Jämijärven aluetta. == Maantietoa == Järven pituus on 1,3 kilometriä, leveys 650 metriä ja pinta-ala 39 hehtaaria. Se sijaitsee aivan Jämijärven eteläpuolella sen ja Hämeenkankaan kapeassa välissä. Siihen laskevat Poljankeitaan ja Tapoosnevan suo-ojien vedet sekä muutama lyhyt pelto-oja. Järven laskuoja on melkein kanava, joka yhdistää järven Jämijärveen 100-metrisellä kaivetulla uomalla. Uoman yli kulkee yhdystie 2613. Rantaviiva on 3,9 kilometriä pitkä. Puolet rannasta rajautuu peltomaahan ja loput metsään. Järven eteläpäässä on Hangaslahti, joka on matala ja umpeen heinittymässä. Toinen on Kurkilahti, joka kurkottaa länteen 350-metrisenä, mutta joka sekin on heinittymässä pohjastaan umpeen. Järven luusuassa on sama ongelma, mutta veden kulku lasku-uomaan on varmistettu ruoppaamalla rannanmyötäinen vapaanveden kanava. Järven vaikutuspiirissä on kolme maatilaa ja kahdeksan vapaa-ajanasuntoa. Kaakkoisrannassa sijaitsee uusi toimintakeskus. == Historiaa == Jämijärven vedenpintaa laskettiin pariin otteeseen 1800–1900-luvuilla. Vanhoista pitäjänkartoista 1700-luvulla näkee selvästi, kuinka Mertiöjärven suu on kavennut ojamaiseksi uomaksi. Vaikka vanhassa kartassa uoma näyttää pikemminkin salmelta kuin ojalta, sillä oli jo tuolloin järven nimi. Voidaan siten ajatella, että Jämijärven ja Mertiöjärven vedenpinnat ovat olleet aina samalla korkeudella ja että Jämijärven järvenlaskussa myös Mertiöjärven vedenpinta aleni ja sen ojaa perattiin liikkumisen helpottamiseksi. == Lähteet == == Aiheesta muualla == * Mertiörannan toimintakeskus , Helluntaikansa ry Luokka:Jämijärven alue Luokka:Jämijärven järvet
Maj Helen Nymoen

Maj Helen Nymoen (o.s. Sorkmo; s. 14. elokuuta 1969 Os, Norja) on norjalainen entinen maastohiihtäjä. Hän edusti Os IL:ää. Nymoen hiihti ensimmäisen kilpailunsa maailmancupissa 14. maaliskuuta 1992 sijoittuen 35. sijalle Vangissa 15 kilometrin vapaan hiihtotavan kilpailussa. Henkilökohtaisissa maailmancupin osakilpailuissa hän hiihti neljästi palkintopallille sprinttikilpailuissa. Nymoenin paras henkilökohtainen sijoitus oli toinen sija Engelbergissä vapaan hiihtotavan sprintissä 28. joulukuuta 1998 ja Kitzbühelissä vastaavassa kilpailussa 29. marraskuuta 1999. Normaalimatkoilla hän oli parhaimmillaan seitsemäs viiden kilometrin perinteisen hiihtotavan kilpailussa Val di Fiemmessä 13. joulukuuta 1997. MM-kilpailuissa Nymoen oli mukana Trondheimissa 1997, Ramsaussa 1999 ja Val di Fiemmessä 2003. Hänen paras MM-saavutuksensa oli 14. sija Ramsaussa viiden kilometrin perinteisen hiihtotavan kilpailussa ja Val di Fiemmessä vapaan hiihtotavan sprintissä. Nymoen oli lisäksi mukana Naganon olympialaisissa 1998 ja Salt Lake Cityn olympialaisissa 2002. Hänen paras olympiasaavutuksensa oli kuudes sija Salt Lake Cityssä vapaan hiihtotavan sprintissä. == Lähteet == Luokka:Norjalaiset maastohiihtäjät Luokka:Vuonna 1969 syntyneet Luokka:Elävät henkilöt
Ylinen Teerlammi

Ylinen Teerlammi on Satakunnassa Jämijärvellä Ruupanperällä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Jämijärven valuma-alueeseen. Ylinen Teerlammi on osa Jämijärven aluetta. == Maantietoa == Lammen pituus on 100 metriä ja leveys 70 metriä. Se sijaitsee metsäisellä suoalueella, joka on tiheästi ojitettu, ja on Jämijärven kirkolta 2,6 kilometriä koilliseen. Lampeen laskee kaksi suo-ojaa ja kolmas toimii lammen laskuojana. Se yhtyy Alisen Teerlammen laskuojaan ja laskee lopulta Jämijärven Seeksanlahteen. Lammen rannat ovat rakentamattomia eikä sinne johda teitä. == Lähteet == Luokka:Jämijärven alue Luokka:Jämijärven järvet
Tervalampi (Jämijärvi)

Tervalampi on Satakunnassa Jämijärven Rannanperällä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Jämijärven valuma-alueeseen. Tervalampi on osa Jämijärven aluetta. == Maantietoa == Lammen pituus on 120 metriä, leveys 100 metriä ja se on nelikulmaisen muotoinen. Se sijaitsee metsien laikuttaman peltoalueen keskellä. Siihen laskee kolme pelto-ojaa ja sen laskuoja laskee 600 metrin jälkeen Jämijärven Tervalahteen. Lammen vaikutuspiirissä on kolme maatilaa, mutta soisille rannoille ei ole rakennettu mitään. Lammen ohittaa seututieltä 261 erkaneva kylätie. == Historiaa == Vuosilta 1784–1798 on säilynyt Jämijärven pitäjänkartta Jämijärven järvialueesta, missä Tervalampi on piirretty näkyviin ilman nimeä. Kartassa on lammelle piirretty pitempi uloke länteen päin. Silloin ei lammella ollut vielä laskuojaa. Vuoden 1959 painetussa peruskartassa lampeen on merkitty kaivettu laskuoja ja lampi on eri muotoinen kuin se on nykyään. Myöhemmissä peruskartoissa siihen on lisätty pohjoisesta tulo-oja, mutta lammen rannat ovat kasvaneet hieman umpeen. Tämä saattaakin olla lammen kohtalo lähivuosikymmeninä. == Lähteet == Luokka:Jämijärven alue Luokka:Jämijärven järvet
The Big Short

The Big Short on vuonna 2015 ensi-iltansa saanut yhdysvaltalainen elämäkerrallinen draamakomedia, jonka on ohjannut Adam McKay. Se perustuu Michael Lewisin samannimiseen kirjaan, joka käsittelee vuosien 2007–2008 finanssikriisiä. Elokuvan pääosissa esiintyvät Christian Bale, Steve Carell, Ryan Gosling ja Brad Pitt, joka oli myös yksi elokuvan tuottajista. The Big Short sai rajoitetun ensi-illan Yhdysvalloissa 11. joulukuuta 2015, ja laajan ensi-illan 23. joulukuuta 2015. Elokuva sai viisi Oscar-ehdokkuutta, mukaan lukien paras elokuva ja paras ohjaus. Se sai myös neljä Golden Globe -ehdokkuutta, mukaan lukien paras musikaali- tai komediaelokuva ja paras käsikirjoitus. == Näyttelijät == == Lähteet == == Aiheesta muualla == * * Luokka:Vuoden 2015 yhdysvaltalaiset elokuvat Luokka:Yhdysvaltalaiset elämäkertaelokuvat Luokka:Yhdysvaltalaiset draamakomediaelokuvat Luokka:Tietokirjoihin perustuvat elokuvat Luokka:Yhteiskunnalliset elokuvat Luokka:Paramount Picturesin elokuvat Luokka:Adam McKayn ohjaamat elokuvat Luokka:Elokuvat liike-elämästä
Pär Slätis

Pär Erik Valdemar Slätis (10. helmikuuta 1932 Vaasa – 25. joulukuuta 2017 SipooKuolinilmoitus. Helsingin Sanomat 6.1.2018, s. C 18.) oli suomalainen lääkäri. Slätisin vanhemmat olivat lääketieteen lisensiaatti Kasten Otto Valdemar Slätis ja hammaslääketieteen lisensiaatti Elna Matilda Boije. Hän avioitui 1957 lääketieteen lisensiaatti Kirsti Marjatta Lehmussaaren kanssa. Slätis tuli ylioppilaaksi 1949 ja valmistui lääketieteen lisensiaatiksi 1956. Lääketieteen ja kirurgian tohtoriksi hän väitteli 1958. Slätis oli Helsingin yliopiston ortopedian ja traumatologian dosentti 1968–1997. Hän tutki muun muassa liikenneonnettomuuksissa syntyneitä vammoja.Facta 2001, osa 15, p. 63. WSOY 1985. Helsingin yliopiston opettajat ja virkamiehet. Slätis toimi Vaasan keskussairaalan kirurgian ylilääkärinä vuosina 1969–1974, johtavana ylilääkärinä vuosina 1972–1974 ja HYKSin Kirurgisen sairaalan osaston ylilääkärinä vuosina 1974–1984. Sieltä hän siirtyi Invalidisäätiön sairaalaan johtavaksi ylilääkäriksi 1985, ja toimitusjohtajana hän oli vuosina 1993–1995.Kädentaitaja kirurgiassa ja taiteessa. Orton 20.2.2015. Viitattu 15.1.2016. Slätis sai professorin arvonimen 1983. ==Teoksia== * Havia, Tapani – Sivula, Arto – Slätis, Pär (toim.): Suomen kirurgiyhdistys 1925–2000 – Kirurgföreningen i Finland 1925–2000. Suomen kirurgiyhdistys, 2000. ISBN 951-97740-1-7 * Slätis, Pär ym.: Liikenneturvallisuus ja lääketiede: Suomen liikennelääketieteen yhdistys – Finlands trafikmedicinska förening ry. 1976–2001. Suomen liikennelääketieteen yhdistys, 2003. ISBN 952-91-6526-9 * Slätis, Pär ym.: Kinnogård 1908–2008: Berättelsen om ett hus och ett hem. Grankulla: Pär Slätis, 2008. ISBN 978-952-92-4207-8 * Kantokorpi, Otso: Pär Slätis. Sibbo: Pär Slätis, 2015. ISBN 978-952-93-5066-7 == Lähteet == == Aiheesta muualla == * Pär Slätisin muistokirjoitus Helsingin Sanomissa Luokka:Suomalaiset lääkärit Luokka:Suomalaiset kirurgit Luokka:Valtionlaitosten johtajat‎ Luokka:Suomalaiset professorin arvonimen saaneet Luokka:Vuonna 1932 syntyneet Luokka:Vuonna 2017 kuolleet
Håkan Smeds

Håkan Gilbert Markus Smeds (3. syyskuuta 1928 Vaasa – 26. huhtikuuta 2017)Vaasan seurakuntayhtymä, Håkan Gilbert Markus Smeds, Vaasan Uusi hautausmaa, alue 217, lohko L3, rivi 11, hautapaikat nro 1+2, viitattu 23.8.2021 oli suomalainen yritysjohtaja. Hän oli Oy Wiik & Höglund Ab:n toimitusjohtaja 1971–1987. Vuorineuvoksen arvon hän sai 1984.Facta 2001, osa 15, p. 64. WSOY 1985. Hän oli koulutukseltaan diplomiekonomi. == Lähteet == ==Aiheesta muualla== * Luokka:Suomalaiset yritysjohtajat Luokka:Vuorineuvokset Luokka:Vuonna 1928 syntyneet Luokka:Vuonna 2017 kuolleet
Klaus Snellman

Klaus Kristian Snellman (20. maaliskuuta 1924 Helsinki – 25. kesäkuuta 2003 Helsinki) oli suomalainen diplomaatti, koulutukseltaan valtiotieteiden kandidaatti. Hän oli 1976–1980 suurlähettiläs Limassa, Perussa ja Manilassa, Filippiineillä 1980–1984 ja sen jälkeen ulkoasiainministeriön neuvotteleva virkamiesFacta 2001, osa 15, p. ? WSOY 1985. vuoteen 1986, jolloin hänet nimitettiin suurlähettilääksi Sofiaan, Bulgariaan, jossa hän oli eläkkeelle jäämiseensä saakka vuoteen 1990. Klaus Snellmanin tytär on mallitoimiston johtaja Laila Snellman. == Lähteet == Luokka:Suomen suurlähettiläät Luokka:Vuonna 1924 syntyneet Luokka:Vuonna 2003 kuolleet Luokka:Suomalaiset aateliset
The Tuomolat

The Tuomolat on 13. lokakuuta 2015 Fox-kanavalla alkanut tositelevisiosarja, jossa seurataan Tuomolan uusperheen arkea Helsingin Tammisalossa.http://www.iltasanomat.fi/viihde/art-1444706277982.html == Jaksot == Jakso Nimi Ensiesitys 1\. Pilotti 13. lokakuuta 2015 2\. Jupe yksin kotona 16. lokakuuta 2015 3\. Anna kuntoon 20. lokakuuta 2015 4\. Bellan synttärit 20. lokakuuta 2015 5\. Tuomolat ratsailla 27. lokakuuta 2015 6\. Päivä eläintarhassa 27. lokakuuta 2015 7\. Takaisin luontoon 3. marraskuuta 2015 8\. Vaatekriisejä 3. marraskuuta 2015 9\. Perhelomalla 10. marraskuuta 2015 10\. Tuomolat hiekkamyrskyssä 10. marraskuuta 2015 11\. Ikävä Maria 11. marraskuuta 2015 12\. Marin sokkotreffit 11. marraskuuta 2015 13\. Jupe haluaa tatskan 24. marraskuuta 2015 14\. Poikien saunailta 24. marraskuuta 2015 15\. Kimmo koirakoulussa 1. joulukuuta 2015 16\. Autokuumetta 1. joulukuuta 2015 17\. Laiva on lastattu 8. joulukuuta 2015 18\. Tuomolat Tukholmassa 8. joulukuuta 2015 19\. Jupe Maltalla 15. joulukuuta 2015 20\. Joulu 15. joulukuuta 2015 == Lähteet == Luokka:2010-luvun suomalaiset tositelevisiosarjat
Sohlman

Sohlman on muun muassa seuraavien sukunimi: * August Sohlman (1824–1874), ruotsalainen toimittaja, Aftonbladetin päätoimittaja * Harald Sohlman (1858–1927), ruotsalainen toimittaja, Aftonbladetin päätoimittaja, August Sohlmanin poika * Jani Sohlman, taikuri Jore (s. 1975), taikuri * Johan Gustaf Sohlman (1837–1908), Helsingin oikeuspormestari, senaatin jäsen * Johan Leonard Sohlman (1851–1885), suomalainen juristi ja Haminan pormestari * Mikael Kristian Gabriel Sohlman, Mikael Gabriel, MG (s. 1990), suomalainen rap-artisti * Rauli Sohlman (s. 1959), suomalainen jääkiekkomaalivahti * Selim Armas Sohlman (1879–1936), suomalainen majuri ja metsänhoitaja, Johan Leonard Sohlmanin poika.
2,3-dinitrotolueeni

2,3-dinitrotolueeni (C7H6N2O4) on nitrattu aromaattinen yhdiste. Sitä käytetään orgaanisessa synteesissä räjähteitä valmistettaessa. 2,3-Dinitrotolueenin kanssa isomeerisia yhdisteitä ovat 2,4-, 2,5-, 2,6-, 3,4- ja 3,5-dinitrotolueenit. ==Ominaisuudet== Huoneenlämpötilassa 2,3-dinitrotolueeni on keltaista kiteistä ainetta. Yhdiste ei liukene veteen, mutta liukenee moniin orgaanisiin liuottimiin kuten etanoliin, dietyylieetteriin, petrolieetteriin ja kloroformiin. Yhdiste ärsyttää ihoa ja hengitysteitä. Yhdisteelle altistumisesta voi seurata päänsärkyä, huonovointisuutta, kouristuksia sekä methemoglobiinin muodostumista. ==Valmistus ja käyttö== 2,3-Dinitrotolueenia muodostuu yhdessä muiden dinitrotolueeni-isomeerien kanssa nitrattaessa tolueenia tai m-nitrotolueenia.Markus Dugal: Nitrobenzene and Nitrotoluenes, Kirk-Othmer Encyclopedia of Chemical Technology, John Wiley & Sons, New York, 2005. Viitattu 15.1.2016Gerald Booth: Nitro Compounds, Aromatic, Ullmann's Encyclopedia of Industrial Chemistry, John Wiley & Sons, New York, 2000. Viitattu 15.1.2016 Yhdistettä voidaan käyttää räjähdysaineiden valmistamiseen. ==Lähteet== Luokka:Nitrotolueenit
Badme

Badme on pikkukaupunki, joka sijaitsee periaatteessa Eritrean Gash-Barkan alueen (Zoba Gash-Barka) eteläosassa Shambikon alialueella, lähellä Etiopian rajaa. Etiopia on kuitenkin miehittänyt kaupunkia YK:n johdolla Etiopian ja Eritrean rajakomissiossa neuvotellun ja 2002 sovitun rajasopimuksen vastaisesti. Badme sijaitsee linnuntietä noin 140 kilometriä pääkaupunki Asmarasta lounaaseen, 49 kilometriä aluekeskus Barentusta kaakkoon ja 2 kilometriä Etiopian rajalta länteen. Paikkakunta on tunnetuimpia esimerkkejä kiistanalaisista, Etiopian ja Eritrean rajakomission (EEBC) vuoden 2002 sopimuksen mukaisesti ja Etiopiankin valtuuttaman kansainvälisen oikeuden päätöksen mukaisesti Eritrealle kuuluvasta alueista, joita Etiopia kuitenkin vaatii itselleen ja miehittää. Etiopian tilastoissa Badmen kaupungissa arvioitiin asuvan heinäkuussa 2006 yhteensä 1 563 henkeä; kaupunki esitetään miehittäjämaa Etiopian tilastossa osana Tigrayn alueen Mirabatin vyöhykkeen Tahtay Adiyabon weredaa. On huomattavaa, että merkittävä osa Etiopian miehittämien seutujen eritrealaisista asukkaista on maapaossa, eikä etiopialaisten siirtolaisten osuus käy ilmi tilastosta. ==Lähteet== == Aiheesta muualla == * Border a geographer's nightmare (12.5.2000) (bbc.co.uk) * Badme: Village in no man's land (22.4.2002) (bbc.co.uk) * Konfliktit / Etiopia ja Eritrea (globalis.fi) Luokka:Eritrean kaupungit Luokka:Kiistanalaiset alueet
Sarvikonnat

Sarvikonnat (Ceratophryidae) on sammakkoeläinten heimo, jonka lajit elävät Etelä-Amerikassa. == Suvut == Heimoon kuuluu kolme elävää sukua: * Sarvisammakot Ceratophrys * Chacophrys * Lepidobatrachus Sukupuuttoon kuolleet suvut: * †Baurubatrachus * †Beelzebufo * †Wawelia == Lähteet == == Aiheesta muualla == * ITIS: Ceratophryidae Luokka:Sammakkoeläimet
Mindy Kaling

Mindy Kaling (s. 24. kesäkuuta 1979), oikealta nimeltään Vera Mindy Chokalingam, on yhdysvaltalainen kirjailija, koomikko ja näyttelijä. Hänet tunnetaan muun muassa Konttori-komediasarjan yhdysvaltalaisen version Kelly Kapoorina sekä omasta televisiosarjastaan The Mindy Project. ==Varhaiselämä== Mindy Kaling syntyi Massachusettsin Cambridgessa arkkitehti-isän ja gynekologiäidin toiseksi lapseksi. Kalingin vanhemmat ovat Intian hinduja, jotka tapasivat työskennellessään nigerialaisessa sairaalassa. Hänen isänsä on tamili ja äitinsä bengali. Perhe, johon kuului myös vanhempi veli Vijay, muutti Yhdysvaltoihin Mindyn syntymävuonna 1979. Mindy menestyi koulussa, mutta mitä sosiaalisiin suhteisiin tuli, hän ei ollut luontainen lahjakkuus. Omien sanojensa mukaan hän oli hiljainen lapsi, joka neljätoistavuotiaana Conan O’Brienin löydettyään tajusi haluavansa olla osa komediamaailmaa. ==Ura== Televisiouransa Kaling aloitti 19-vuotiaana työharjoittelulla Late Night with Conan O’Brien -show’ssa. Hän on maininnut olleensa kamala harjoittelija ja vakoilleensa O’Brienia työskentelyn sijaan. Opiskelujen jälkeen Kaling muutti Brooklyniin, jossa hän työskenteli tuotantoassistenttina psyykikko John Edwardin tv-ohjelmassa. Samaan aikaan hän esitti stand up -komiikkaa New Yorkin klubeilla. Elokuussa 2002 Kaling esitti Ben Affleckia ystävänsä Brenda Withersin kanssa kirjoittamassaan broadway-näytelmässä Matt & Ben. Näytelmä voitti Best Fringe -palkinnon New York Fringe Festivalilla, ja se mainittiin sekä Time-lehden Top Ten Theatrical Events of The Year -listalla että Rolling Stones -lehden Hot List -artikkelissa. ===Konttori=== Vuonna 2002 Kaling palkattiin BBC:n menestyneen Konttori-sarjan yhdysvaltalaisen version käsikirjoitustiimiin sekä näyttelemään Kelly Kapoorin roolia. Hän oli tuolloin 24-vuotias ja kahdeksanhenkisen tiimin ainoa naispuolinen jäsen. Hän kirjoitti sarjan jaksoista 25 ja oli näin ollen myös tiimin tuotteliain jäsen.http://www.imdb.com/title/tt0386676/ Konttori nimettiin Primetime Emmy -ehdokkaaksi viidesti. ===The Mindy Project=== Kaling käsikirjoitti sarjan romantiikannälkäisestä gynekologista, jonka pääroolia hän itse näyttelee. Fox alkoi esittää sarjaa 2012, mutta perui tilauksen kolmen kauden jälkeen. Tilausvideopalvelu Hulu kiinnostui kuitenkin sarjasta, ja neljäs kausi alkoi palvelussa syyskuussa 2015. ===Kirjallisuus=== Vuonna 2011 Kalingilta ilmestyi omaelämäkerta nimeltä Is Everyone Hanging Out Without Me? (And Other Concerns), joka pääsi New York Timesin bestsellerlistalle. Hänen toinen teoksensa, esseekokoelma Why not me?, julkaistiin vuonna 2015. == Lähteet == == Aiheesta muualla == Luokka:Yhdysvaltalaiset näyttelijät Luokka:Yhdysvaltalaiset koomikot Luokka:Yhdysvaltalaiset käsikirjoittajat Luokka:Amerikanintialaiset Luokka:Vuonna 1979 syntyneet Luokka:Elävät henkilöt
Suffolk-luokka

Suffolk-luokka oli Britannian kuninkaallisen laivaston kahden 74-tykkisen kolmannen luokan linjalaivan muodostama alusluokka. == Suunnittelu == Alusten aseistuksena oli kummallekin tykkikannelle asennetut 28 tykkiä. Alemmalla kannella tykit olivat 32-naulaisia ja ylemmällä 18-naulaisia. Lisäksi puolikannella oli neljätoista ja etukannella neljä 9 naulan tykkiä. Vuonna 1782 HMS Suffolk aseistettiin uudelleen vaihtamalla alakannen tykit 24-naulaisiksi ja yläkannen 12-naulaisiksi. Samassa yhteydessä puolikannen tykit vaihdettiin kahdeksaan ja etukannen neljään 6 naulan tykkiin. Myöhemmin aseistus muutettiin jälleen alemmalle kannelle 68 naulan ja ylemmälle 42 naulan karronadit määrien pysyessä samoina. Puoli- ja etukansille asennettiin kaksitoista 24 naulan tykkiä.Winfield, Rif s. 68 == Alukset == Suffolk-luokan linjalaivatWinfield, Rif s. 67-70 Nimi Telakka Kölinlasku Vesille Palvelus Kohtalo HMS Suffolk John Randall & Company, Rotherhithe 4. maaliskuuta 1761 22. helmikuuta 1765 toukokuu 1778 romutettu 1803 HMS Ajax Portsmouthin telakka 6. syyskuuta 1763 23. joulukuuta 1767 toukokuu 1770 myyty 1785 == Lähteet == * === Viitteet === *
Suomen ajoneuvojen romutuspalkkio

Suomen ajoneuvojen romutuspalkkio on käytäntö, jossa vanhan auton omistaja saa alennuksen uuden vähäpäästöisen auton ostohinnasta romuttamalla vanhan. ==2015== Loppuvuonna 2015 toteutettiin kokeilu, jonka aikana kuluttaja sai 1 500 euron alennuksen uudesta autosta, jos romutti yli 10 vuotta vanhan auton ja osti tilalle uuden auton, jonka CO2-päästöt ovat enintään 120 g/km tai jonka käyttövoima on ympäristöystävällinen. Kampanjan tarkoituksena oli päästöjen vähentäminen ja liikenneturvallisuuden sekä virallisiin kierrätyspisteisiin vietävien vanhojen autojen määrän lisääminen.Hallitus esittää romutuspalkkiokokeilua Tiedote 20.11.2014, Liikenne- ja viestintäministeriö Kokeilun rahoittivat valtio ja autoala yhdessä. Valtion osuus romutettavaa autoa kohden oli 1 000 euroa, ja autoala osallistui vapaaehtoisella 500 euron korvauksella. Etukäteen arvioitiin, että palkkion lunastaisi 3 000 autoilijaaAutoista aletaan maksaa 1 500 euron romutus­palkkio . HS 15.12.2014. ja valtio varasi kokeiluun 3 miljoonaa euroa, mutta määrärahaa annettiin myöhemmin 5 miljoonaa euroa lisää. Lopulta uusittiin 8 000 autoa. ==2018== Koska edellinen kampanja toimi hyvin, romutuspalkkio otettiin jälleen käyttöön vuonna 2018 tammikuun alusta elokuun loppuun.Romutuspalkkio ja sähköautojen hankintatuki tulevat voimaan Yle, 2018 ==2020== Romutuspalkkio otettiin uudelleen käyttöön joulukuussa 2020. Tällöin kampanjaan yhdistettiin uusilla energiamuodoilla kulkevien autojen tuki: vaihtoehtoisilla energiamuodoilla liikkuvien autojen ostoon voi hyödyntää 2 000 euron romutuspalkkiota, kun taas perinteisen bensiini- tai dieselauton ostamiseen saa vain 1 000 euron palkkion. Pienemmän 1 000 euron romutuspalkkion saa sellaisen uuden bensiini- tai dieselauton hankintaan, jonka co2-päästöt ovat enintään 120 g/km. Romutettavan auton pitää olla vähintään kymmenen vuoden ikäinen ja se pitää viedä romutettavaksi ennen vuoden 2021 loppua. Uusi ostettava auto pitää tilata samassa määräajassa.Romutuspalkkiokampanja alkaa huomenna: Uuden auton hankintaan voi saada jopa 4500 euron ostotuen! Iltalehti 30.11.2020. Viitattu 1.12.2020. == Romutusikä ja ympäristö == Suomessa autot romutetaan keskimäärin 21-vuotiaina. Japanin keskiarvo on 13 vuotta, mutta olisi ekologisempaa käyttää autoja pidempään, vaikka uudet autot ovat vähäpäästöisempiä, koska auton valmistus aiheuttaa niin paljon hiilidioksidipäästöjä. ==Katso myös== * Suomen Autokierrätys == Lähteet == Luokka:Ilmastonmuutos Luokka:Liikenneturvallisuus Luokka:Kierrätys Luokka:Autoilu Luokka:Suomen tieliikenne Luokka:Jätehuolto Suomessa
Aliso Canyonin kaasuvuoto

Aliso Canyonin kaasuvuoto oli lokakuusta 2015 helmikuuhun 2016 kestänyt metaanivuoto Kaliforniassa. Vuoto sattui Southern California Gas -yhtiön eli SoCalGasin omistamalla Aliso Canyonin varastointialueella San Fernando Valleyn alueella Los Angelesin piirikunnassa. Vuoto havaittiin 23. lokakuuta vuonna 2015, ja SoCalGas ilmoitti sen olevan korjattu 11. helmikuuta 2016. Kaikkiaan ilmaan pääsi 142 miljoonaa kuutiometriä kaasua, ennen kuin vuoto saatiin tukittua. Vuodon takia läheiseltä Porter Ranchin alueelta jouduttiin evakuoimaan noin 6 000 perhettä kodeistaan. Vuodon määräksi arvioitiin yli 1 200 tonnia päivässä. Kuvernööri Jerry Brown julisti hätätilan, ja kaksi koulua jouduttiin sulkemaan. Maakaasua on varastoitu vanhalle öljynporausalueelle noin 2,5 kilometrin syvyyteen maakerrostumiin odottamaan asiakkaille jakelua. Vuodon tarkka sijainti ei ole tiedossa. Porausputkien korkea ikä ja huono kunto lienevät vuodon tärkeimmät syyt. Kaasun määrän on laskettu vastaavan 1,77 miljoonan lehmän vuodessa tuottamaa metaania tai 1,4 miljoonan auton keskivertopäästöjä. == Lähteet == Luokka:Los Angelesin historia Luokka:Onnettomuudet Kaliforniassa Luokka:Ympäristökatastrofit Yhdysvalloissa Luokka:Vuoden 2015 onnettomuudet Luokka:Vuoden 2016 onnettomuudet
Fran Villalba

Francisco ”Fran” José Villalba Rodrigo (s. 11. toukokuuta 1998 Valencia) on espanjalainen jalkapalloilija, joka edustaa espanjalaista Valenciaa. Oikeajalkainen Villalba on pelipaikaltaan keskikenttäpelaaja. Villalba on Valencia CF:n kasvatti. Hän debytoi seuran kakkosjoukkueen paidassa Espanjan kolmanneksi korkeimmalla sarjatasolla vuonna 2015. Seuran edustusjoukkueen paidassa Primera Divisiónissa Villalba debytoi vuoden 2015 viimeisenä päivänä Villarrealia vastaan. Villalba on pelannut Espanjan alle 17-vuotiaiden maajoukkueessa. == Lähteet == Luokka:Espanjalaiset jalkapalloilijat Luokka:Vuonna 1998 syntyneet Luokka:Elävät henkilöt
Lila Lapanja

Lila Lapanja (s. 3. joulukuuta 1994 Truckee) on yhdysvaltalainen alppihiihtäjä. Lapanja kilpaili maailmancupissa ensimmäisen kerran Aspenin pujottelussa marraskuussa 2015. Maailmancupin pisteille hän pääsi ensimmäisen kerran Flachaun pujottelussa tammikuussa 2016 oltuaan 23:s. == Lähteet == Luokka:Yhdysvaltalaiset alppihiihtäjät Luokka:Vuonna 1994 syntyneet Luokka:Elävät henkilöt
The Mindy Project

The Mindy Project on yhdysvaltalainen komediasarja, joka sai ensi-iltansa Fox- kanavalla 25. syyskuuta 2012. Sen on käsikirjoittanut ja ohjannut Mindy Kaling, joka myös näyttelee sarjan pääosaa. Kolmen kauden jälkeen, toukokuussa 2015, Fox purki sopimuksen. Kaksi viikkoa myöhemmin tilausvideopalvelu Hulu osti sarjan ja neljäs kausi julkaistiin palvelimella saman vuoden syyskuussa. ==Juoni== Fiktiivinen sarja seuraa Mindy Lahirin elämään. Hän työskentelee gynekologin vastaanotolla ja etsii epätoivoisesti rakkautta. ==Rooleissa == ==Lähteet== Luokka:2010-luvun yhdysvaltalaiset tilannekomediat Luokka:Foxin televisio-ohjelmat Luokka:Hulu-alkuperäissarjat
Bimbo Oy

Bimbo Oy on 9. syyskuuta 2015 Fox-kanavalla alkanut tositelevisiosarja, jossa seurataan 22-vuotiaiden Alina Välimäen ja Sointu Borgin Charisma Promotion -yrityksen pyörittämistä opintojensa ohella.http://www.iltasanomat.fi/viihde/art-1441707072307.html http://nyt.fi/a1305953683988 == Jaksot == Jakso Nimi Ensiesitys 1\. Bisnestä ja brassivahausta 9. syyskuuta 2015 2\. Rivieran rapula 16. syyskuuta 2015 3\. Mika, miksi jyräytit parasta ystävätärtäni? 23. syyskuuta 2015 4\. Bisnestä Tallinnan tyyliin 30. syyskuuta 2015 5\. Tindraavat bimbot 7. lokakuuta 2015 6\. Sointu, miksi jyräytit italomiljonääriä? 14. lokakuuta 2015 7\. Shampanjaa ja laihdutusjuomaa 21. lokakuuta 2015 8\. I love my job, I hate my job 28. lokakuuta 2015 9\. Osaat selvästi käsitellä isoja aseita! 4. marraskuuta 2015 10\. Tämä on elämämme paras vuosi 11. marraskuuta 2015 == Lähteet == Luokka:2010-luvun suomalaiset tositelevisiosarjat
Nuotin vierestä

Nuotin vierestä on uudenvuodenpäivänä 2016 ensi-iltansa saanut suomalainen draamakomediaelokuva, jonka on ohjannut Lauri Nurkse. Elokuvan pääosissa nähdään muun muassa Riku Nieminen, Leena Uotila, Essi Hellén ja Pihla Viitala. == Juoni == Pidättyväinen insinööri Arto Mulkonsaari (Riku Nieminen) asuu Helsingissä kontrolloivan ja tiukan Marjukka-vaimonsa (Pihla Viitala) kanssa. Arton juristiäiti Leena (Leena Uotila), jonka puoliso Kauko (Raimo Grönberg) on juuri kuollut, saa idean osallistua Kotkassa käytäviin karaoken SM- kilpailuihin ja pyytää Artoa viemään hänet paikalle. Arto vastustelee, mutta hänen mielensä muuttuu, kun hän huomaa, kuinka tärkeää laulaminen on äidille. Arto tutustuu myös kilpailun tuomariin, Susanna Salmiseen (Essi Hellén). == Näyttelijät == Elokuvan ohjaaja Lauri Nurkse tekee roolin Leenan sydänkirurgina. == Arvioita == Episodi Jouni Vikman Film-O-Holic.com Emmi Koivumäki Koivumäki, Emmi: Sävelet hukassa, Film-O-Holic.com, 1.1.2016. Viitattu 28.7.2019. Helsingin Sanomat Leena Virtanen Ilta-Sanomat Taneli Topelius Topelius, Taneli: Jäykkä insinööri oppii rentoutumaan – lue IS:n arvio Nuotin vierestä -elokuvasta, Ilta-Sanomat 1.1.2016. Viitattu 28.7.2019. Keskisuomalainen Jarmo Valkola Valkola, Jarmo: Nuotin vierestä, Keskisuomalainen 31.12.2015, viitattu 29.7.2019. Lapin Kansa Pekka Eronen Nuotin vierestä tv-ensi-illassa – Kriitikko Pekka Eronen valitsee päivän kiinnostavimmat elokuvat, Lapin Kansa, 12.11.XX, viitattu 29.7.2019. Helsingin Sanomien Leena Virtasen mukaan Riku Niemisen pääroolista huolimatta Leena Uotila luo elokuvan hengen. ”Sekä Nieminen että Uotila tekevät hahmoistaan aitoja, enemmän kuin pelkkiä komediatyyppejä. [Pihla] Viitalan esittämä vaimo on kirjoitettu turhan yksinkertaisesti, mutta Viitala näyttelee hahmon sopivasti yli. Essi Hellén ei oikein löydä paikkaansa joukossa.” (Tilaajille.)Turun Sanomien Päivi Valotie oli kriittisempi. Hänen mielestään Nuotin vierestä kompastuu karikatyyrimäisiin henkilöhahmoihinsa, joiden tekemisiin ja tunnetiloihin on vaikea uskoa. Vain Leena Uotilan elämäniloisessa eläkeikäisessä hän näki mukavaa luontevuutta. Kerronta vaihtelee tyyliään pitkin matkaa koomisesta vakavaan. ”Hampaatonta ja hömelöä kokonaisuutta vaivaavat väkinäinen vitsailu ja umpikuluneet asetelmat.” Episodin Jouni Vikman kirjoitti elokuvan olevan samanlaista höttöä kuin vähän aiemmin ensi-iltaan tullut Luokkakokous: ”Mutta vaikka senkin ytimessä on itsensä nolaaminen, Nuotin vierestä onnistuu käsittelemään aihetta positiivisuuden kautta henkisen ja fyysisen satuttamisen sekä mukarankkuuden sijaan. Jos farssi on oleellinen osa suomalaista elokuvaa, se voisi edes olla tämän kaltaista nössöilyä.” ==Näytelmäversio== Tamperelainen Pyynikin kesäteatteri toi kesällä 2019 ensi-iltaan näyttämösovituksen elokuvasta. == Lähteet == == Aiheesta muualla == * Nuotin vierestä Finnkinon sivuilla * Luokka:Vuoden 2016 suomalaiset elokuvat Luokka:Suomalaiset draamakomediaelokuvat
Ivar Ekström

Ivar Aleksander Ekström (24. elokuuta 1891 Helsinki – 12. heinäkuuta 1971 Varkaus) oli suomalainen Varkaudessa asunut metsäteknikko ja valokuvaaja. Ekström oli A. Ahlstöm Oy:n palveluksessa vuosina 1909–1960. Hän työskenteli yhtiön metsätyömailla kiertävänä kasöörinä sekä myöhemmin metsätyönjohtajana. Ekström toimi myös yhtiön valokuvaajana ja hän tallensi erityisesti Varkauden tehdasyhteisön historiaa. Ekström kuvasi metsätyömaita ja kansanelämää Pohjois-Savon ja Kainuun syrjäseuduilla Metsäkansa- ja Maakansa-nimisiksi valokuvakokoelmiksi. Lisäksi Ekström kuvasi Suomen sisällissodan tapahtumia, Ahlströmin suvun jäseniä sekä Ahlströmin tehtaita muuallakin Suomessa. Ekströmin kuvia on ollut esillä näyttelyissä Varkauden museossa ja Varkauden taidemuseossa. Ekströmin 9 000 kuvan negatiivikokoelma sijaitsee Varkauden museossa.Ivar Ekström Metsäkansa -valokuvanäyttely Varkauden taidemuseossa 13.9.2013 – 3.11.2013 == Teoksia == * Sotakuvia Savon ja Karjalan rintamilta. Warkauden suojeluskunta, Warkaus 1919 * Metsäkansa ; toimittaja Hanna-Kaisa Melaranta. Varkauden museon julkaisuja 8. Varkaus 2009 == Lähteet == Luokka:Suomalaiset valokuvaajat Luokka:Vuonna 1891 syntyneet Luokka:Vuonna 1971 kuolleet
Karate Euroopan kisoissa 2015

Euroopan kisojen 2015 karate pidettiin Bakussa Crystal Hallissa 13.–14. kesäkuuta 2015. Sarjoja oli kuusi kummallekin sukupuolelle. Menestynein maa oli Azerbaidžan, joka voitti yhteensä kuusi mitalia, joista neljä oli kultaa. ==Tulokset== ===Miehet=== Sarja Kultaa Hopeaa Pronssia Kata Damian Hugo Quintero Mattia Busato Mehmet Yakan Kumite – 60 kg Firdovsi Fərzəliyev Luca Maresca Emil Pavlov Kumite – 67 kg Burak Uygur Steven Da Costa Niyazi Əliyev Kumite – 75 kg Rəfael Ağayev Luigi Busa Erman Eltemur Kumite – 84 kg Ayxan Mamayev Michail Georgos Tzanos Ugur Aktas Kumite – 84+ kg Enes Erkan Jonathan Horne Martin Nestorovski ===Naiset=== Sarja Kultaa Hopeaa Pronssia Kata Sandra Sánchez Jaime Sandy Scordo Dilara Bozan Kumite – 50 kg Serap Özçelik Bettina Plank Alexandra Recchia Kumite – 55 kg Emily Thouy Jelena Kovacevic Ilaha Qasimova Kumite – 61 kg Lucie Ignace Merve Çoban Ana Lenard Kumite – 68 kg İrina Zaretska Alisa Theresa Buchinger Marina Rakovic Kumite – 68+ kg Maša Martinović Meltem Hocaoglu Ivanna Zaitseva ==Mitalitaulukko== 1\. 4 0 2 6 2\. 3 2 4 9 3\. 2 2 1 5 4\. 2 0 0 2 5\. 1 1 1 3 6\. 0 3 0 3 7\. 0 2 0 2 8\. 0 1 0 1 0 1 0 1 10\. 0 0 2 2 11\. 0 0 1 1 0 0 1 1 ==Lähteet== Luokka:Euroopan kisat 2015
Azis

Azis (bulg. Азис) (oikealta nimeltään Vasil Trayanov Boyanov, s. 7. maaliskuuta 1978 Sliven, Bulgaria) on bulgarialainen romanitaustainen pop- ja folk-artisti. Azis käsittelee yleensä musiikkivideoillaan seksuaalisia aiheita ja pukeutuu usein näyttäviin asuihin. Hän on esiintynyt useiden bulgarialaisten artistien kanssa ja julkaissut monia singlejä. Azis esiintyi vuoden 2006 Euroviisuissa bulgarialaisartisti Mariana Popovan taustalaulajana kappaleessa Let Me Cry. == Diskografia == === Studioalbumit === * Bolka (1999) * Mazhete sashto plachat (2000) * Salzi (2001) * Azis 2002 (2002) * Na golo (2003) * Kralyat (2004) * Together (2004) * Azis 2005 (2005) * Diva (2006) * Gadna poroda (2011) * Azis 2014 (2014) == Lähteet == Luokka:Vuonna 1978 syntyneet Luokka:Elävät henkilöt Luokka:Bulgarialaiset laulajat Luokka:Pop- folklaulajat Luokka:Romanitaustaiset henkilöt
Raija Julkunen

Raija Julkunen (s. 1944 Varkaus) on suomalainen yhteiskuntatieteilijä. Hän on yhteiskuntatieteiden tohtori ja yhteiskuntapolitiikan dosentti sekä lehtori emerita Jyväskylän yliopistossa. Julkusen erityisaloja ovat hyvinvointivaltion ja työelämän tutkimus. Hänet palkittiin Vuoden kellokkaana 1992. Julkunen osallistui presidenttifoorumiin syyskuussa 2009. == Tuotantoa == * * * * * * == Lähteet == Luokka:Suomalaiset yhteiskuntatieteilijät Luokka:Vuonna 1944 syntyneet Luokka:Elävät henkilöt
Jääkärinkatu

thumb|Jääkärinkatua talvella. Jääkärinkatu () on noin 250 metriä pitkä itä–länsisuuntainen katu Helsingin Ullanlinnassa. Se alkaa itäpäässään Korkea­vuoren­kadulta ja päättyy länsipäässään Laivurin­kadun ylemmälle sivuhaaralle hieman Viiskulmasta etelään. Jääkärinkadun ajorata on koko pituudeltaan yksisuuntainen. Jääkärinkatu 4:ssä sijaitsivat G.W. Sohlbergin tehdas- ja konttorirakennukset vuosina 1885–1975. Nykyään Jääkärinkadun varrella on etupäässä asuinkerrostaloja, joiden alakerroissa on kivi­jalka­kauppoja. Kadun varrella on myös kultasepänliike ja kebab- ravintola. == Nimen alkuperä == Jääkärinkatu on saanut nimensä sen länsipään tienoilla, nykyisen Tehtaanpuiston paikalla 1800-luvun alkupuolella sijainneen vuokra-alueen nimestä Jägersdorff. Alue oli vuonna 1834 vuokrattu Suomen kaartin käyttöön ampumarata-alueeksi.. Nimi vahvistettiin alun perin vuonna 1842 ruotsin­kielisessä muodossa Jägare Gatan. Suomenkielisenä vastineena esiintyi vuonna 1866 Jääkerikatu. Kun ruotsin sana jägare kuitenkin tarkoittaa, paitsi sotilasta, jääkäriä, myös metsästäjää, kadusta käytettiin 1880-luvulta lähtien myös nimeä Metsästäjän­katu, joka vuonna 1909 vahvistettiin viralliseksi. Nykyinen suomennos vahvistettiin vuonna 1928 kaupunginvaltuuston asettaman, kadunnimistön yleistä tarkistamista käsitelleen komitean esityksestä, sillä sanan oletettiin tässä yhteydessä tarkoittavan sotilasta. Kun asia tuli käsittelyyn valtuustossa, sitä kuitenkin vastustivat eräät vasemmistolaiset valtuutetut. ==Galleria== kuva:Jääkärinkatua (Helsinki) talvella.JPG|Jääkärinkatu tammikuussa 2016. kuva:Jääkärinkatu 6 sisäpiha.jpg|Jääkärinkatu 6:n sisäpiha, jossa sijaitsee yksi Ullanlinnan harvoista puutaloista. == Lähteet == Luokka:Ullanlinna Luokka:Helsingin kadut
Pohjanhorsma

Pohjanhorsma (Epilobium hornemannii) on pohjoinen monivuotinen horsmalaji. == Ulkonäkö == Pohjanhorsma kasvaa 10–35 senttimetriä korkeaksi. Lehdet ovat puikeita, pienihampaisia ja lyhytruotisia. Kukan vaaleahkon purppuranpunainen teriö on viidestä kahdeksaan millimetriä leveä. Pohjanhorsma risteytyy amerikanhorsman, hetehorsman, tunturihorsman, valkohorsman ja suohorsman kanssa. == Levinneisyys == Pohjanhorsma on levinneisyydeltään pohjoinen, sitä esiintyy Fennoskandiassa, Islannissa, Grönlannissa, Kanadassa, Yhdysvalloissa, Japanissa ja Siperiassa.Den virtuella floran: Fjälldunört, Epilobium hornemannii Reichb. (levinneisyyskartta Maan pohjoispuolella) Suomessa pohjanhorsma kasvaa maan keski- ja pohjoisosissa, eteläisimmillään Pohjois- Savossa ja Pohjois-Karjalassa. Lapissa laji on yleinen. == Lähteet == Luokka:Horsmat